De to unger var ikke helt tilfreds med deres miljø.

Aalborg Zoos to tre og et halvt måneder gamle nye isbjørneunger skulle i dag for første gang ud i anlægget, så publikum kunne se dem tage en dukkert. Det gik ikke helt efter planen. Et forventningsfuldt publikum stod klar, men selv om dyrepasser Frank Thomsen forsøgte med kysselyde at lokke ud isbjørnemor og hendes to unger ud i en slags forgård til anlægget, så skete der ikke rigtig noget. - Sådan er det at passe dyr. Det går ikke altid som forudbestemt, siger Frank Thomsen. Så blev døren fra forgården åbnet, og der var fri adgang lige ud i anlægget. Men der gik meget lang tid, før mor fik sine unger med ud. Ikke siden ungerne blev født den 26. november sidste år, har de været udendørs overhovedet. Det næste højdepunkt for publikum skulle så være at se isbjørnefamilien i vandet. Se, hvordan det gik i indslaget.